**Nyírkarász község Képviselőtestületének 2019. július 30 napján (kedd) 11.00 órakor tartott soron kívüli testületi ülésének**

1. jegyzőkönyve,-
2. tárgysorozata,-
3. határozat: 53/2019.

Száma: I/151-14/2019.

T Á R G Y S O R O Z A T

1.) Előterjesztés vis maior támogatás igénylése céljából pályázat benyújtására

Előadó: Szalmási József polgármester

Nyírkarász, 2019. július 30.

**Szalmási József**

**polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2019. július 30 napján (kedd) 11.00 órakor tartott soron kívüli testületi ülésén.

**Helye:** **Polgármesteri Hivatal- Polgármesteri Iroda** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Balogh József, Csordás Zoltánné, Dudás Béláné, Kovács Sándorné, Szabó Imre önkormányzati képviselők

*Tanácskozási joggal: Matyi Andrásné jegyző*

*Jegyzőkönyvvezető: Matyi Andrásné jegyző*

Kapin Mihály önkormányzati képviselő jelezte távolmaradását.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Szalmási József javasolta a napirendi pont elfogadását. A Képviselőtestület a napirendi pontot 6 igen szavazattal elfogadta.

**Tárgy: (1.tsp.) Előterjesztés a Nemzeti Földalapkezelő Szervezet által közzétett hirdetmény szerinti közfoglalkoztatási programban való részvételről**

Előadó: Szalmási József polgármester

Szalmási József polgármester tájékoztatta a jelenlévőket, hogy 2019. július 02-án megtörtént a településen bekövetkezett vis maior esemény – természeti eredetű esemény, orkán erejű szél és heves felhőszakadás- bejelentése az Ebr42 rendszerben 454 621 igénylésazonosító számon egy előzetes, becsült védekezési és helyreállítási költséggel. A 9/2011. (II.15.) Korm. rendelet 4.§-a értelmében az Önkormányzat a pályázatát az abban előírt kötelező mellékletek csatolásával a bejelentést követő 40 napon belül nyújtja be a Kincstárnak, valamint az Önkormányzat székhelye szerint illetékes megyei Kormányhivatalnak. A benyújtási határidő jogvesztő.

Az előterjesztés szerinti határozattervezet adattartalma is kötelező mellékletek közé sorolt.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**53/2019.(VII.30.)**

**h a t á r o z a t a**

**vis maior támogatás igénylése céljából pályázat benyújtása**

1.) **Nyírkarász Községi Önkormányzat Képviselő-testülete**

*- 2019. július 2 napján az Ebr42 rendszerben az 454 621 igénylésazonosító számon vis maior eseményt jelentett be,-*

- **úgy határozott**, **hogy vis maior támogatás címen pályázatot nyújt be a Belügyminisztériumhoz az alábbiak szerint:**

-A káresemény megnevezése: előre nem látható természeti vagy más eredetű erők által fenyegető veszély bekövetkezésének lehetősége miatt szükségessé váló védekezés, önkormányzati épület helyreállítása.

-Vis maior esemény jellege: természeti eredetű esemény, orkán erejű szél és heves felhőszakadás.

-Vis maior esemény időpontja: 2019. június 27.

-A káresemény helyei: Nyírkarász egész települése, valamint a

Művelődési Ház 4544 Nyírkarász Szabadság tér 1, 401 hrsz;

A káresemény forrásösszetétele:

|  |  |  |
| --- | --- | --- |
| Megnevezés | 2019.év | % |
| Saját forrás (biztosítási összeg nélkül) | 10.602.471,- Ft | 10 |
| Biztosító kártérítése | 0,- Ft | - |
| Egyéb forrás | 0,- Ft | - |
| Vis maior támogatási igény | 95.422.238,- Ft | 90 |
| Források összesen | 106.024.709,-Ft | 100 |

A károk helyreállításának (költségvetés alapján) tervezett költsége 40.772.250.- Ft, a védekezés tervezett költsége 65.252.459,-Ft, a tervezett összköltség 106.024.709,- Ft melynek fedezetét az önkormányzat nem tudja biztosítani.

2.) A Képviselő-testület nyilatkozik arról, hogy

- a káreseménnyel érintett vagyonelem, azaz Művelődési Ház a Nyírkarász Községi Önkormányzat tulajdonát képezi, forgalomképtelen vagyoni körbe tartozó ingatlan.

- A károsodott épület az önkormányzat alábbi kötelező feladatának ellátását szolgálja:

**Művelődési Ház 4544 Nyírkarász Szabadság tér 1, 401 hrsz** esetében kötelező feladat: kulturális feladatok ellátása, helyi közművelődési tevékenység támogatása, szociális szolgáltatás biztosítása.

- A bekövetkezett káreseménnyel kapcsolatban az Önkormányzat biztosítással rendelkezik:

A Biztosító Társaság megnevezése: Signal Iduna Biztosító Zrt,

a Biztosítási szerződés száma: 000532186293.

- Az adott káreseményre biztosítási összeget: igényelt.

- Vállalja a károsodott ingatlanoknak a költséghatékonyság és a megvalósíthatóság szempontjaira tekintettel történő helyreállítását.

- Az önkormányzat más - a tulajdonában lévő - vagyontárggyal a feladatát ellátni nem tudja.

- Saját erejéből egészben a vis maior esemény okozta helyzetet nem tudja megoldani.

- Az adott vis maior támogatás igénylés tárgyában nem nyújtott be sem korábban, sem egyidejűleg más pályázatot.

- a megbízott műszaki szakértő független az önkormányzattól, a helyreállítás későbbi tervezőjétől és kivitelezőjétől.

3.) Nyírkarász Községi Önkormányzat Képviselő-testületének Nyírkarász Községi Önkormányzat 2019. évi költségvetéséről szóló 3/2018. (II. 28.) önkormányzati rendeletében biztosítja a saját forrás összegét.

4.) Felhatalmazza a polgármestert a pályázat benyújtására, a szükséges nyilatkozatok megtételére.

Határidő: azonnal

Felelős: Szalmási József polgármester

Több tárgy, és kérdés nem volt, Szalmási József polgármester az ülést bezárta.

**K.M.F.**

**Szalmási József Matyi Andrásné**

**polgármester jegyző**